ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
4 ม.ค. 2559

สรุปตลาดภาคเช้า
ตลาดภาคเช้าปิดปรับตัวลดลง ในทิศทางเดียวกันกับตลาดรอบบ้าน ตลาดมีแรงขายหนาแน่นในกลุ่ม ICT และ ธนาคาร สำหรับกลุ่มพลังงานปรับตัวบวกเล็กน้อย จากความขัดแย้งที่ตึงตัวระหว่างอิหร่านและซาอุดิอาระเบีย สำหรับกลุ่มอื่นในภาพรวมส่วนใหญ่ปรับลดลงตามโมเมนตัมลบของตลาด
 
แนวโน้ม ภาคบ่าย
คาดดัชนีมีแนวโน้มอ่อนตัวต่อในภาคบ่าย เรามองว่าในหุ้นกลุ่มสื่อสารอยู่บริเวณแนวรับทางเทคนิค มองจะมีแรง Short Sell ตามหากหลุดแนวรับ สำหรับหุ้นกลุ่มที่แนะนำสะสมเมื่อดัชนีอ่อนตัว คือ หุ้นกลุ่มผู้ผลิตน้ำตาล (KSL, BRR) ซึ่งจะเข้าฤดูกาลหีบอ้อย ในช่วงเดือน ธ.ค. และคาดว่าจะได้ผลดีจากราคาน้ำตาลที่ปรับขึ้นมาในช่วงปลายปี 58
 
วิเคราะห์ทางเทคนิค
SC ราคาปิด 2.82 บาท
แนวรับ 2.78 บาท          
แนวต้าน 2.98 บาท
Stop loss เมื่อราคาใกล้หลุด 2.74 บาท
กราฟ SC มีโครงสร้างเป็นขาลงระยะ 1 ปี  ขณะที่ระยะ 1 เดือนที่ผ่านมา มีการฟื้นตัวเป็น V-shape ถือเป็นการ rebound ครั้งแรก  อีกทั้ง Stoch เกิดการปรับขึ้นแบบสวนทาง Divergence+ ซึ่งทำให้ในระยะกลาง ราคาหุ้นจะค่อยๆ ฟื้นตัว ดังนั้นเหมาะสำหรับการทยอยสะสม ส่วนในระยะสั้น มีแนวโน้ม rebound เข้าใกล้ 2.98 บาท
 
เด็กแนว
SUTHA เห็นการตกของหุ้นแล้วต้องบอกว่านี่คือโอกาสของการสะสม โอกาสของผู้ที่ติดสูงและเข้าซื้อเฉลี่ย  โอกาสของคนอยากถือหุ้นระยะกลาง สำหรับหุ้นที่มีอนาคตและมี story รองรับไม่น้อยตัวหนึ่ง หลังแจ้ง งบ ไตรมาส 3/58 ผ่านไปราคาหุ้นรับรู้การชะลอตัวของผลประกอบการ
เป็นเพราะการหยุดเตาไป 1 เตาเพื่อบำรุงรักษา อีกทั้งออเดอร์ที่มีการส่งมอบชะลอตัว และการติดตั้งเตาที่อินโดก็เลื่อนไป ถึงตรงนี้ต้องบอกว่าราคาลงลึกเกินไปคนที่ไม่ได้เข้ารอบก่อน จะมาเข้ารอบนี้ให้ตัดสินใจขณะที่หุ้นกำลังแห้งๆ เพราะว่ากราฟอยู่ใกล้ Oversold และ ไตรมาส 3/58 กลายเป็นไตรมาสที่กำไรชะลอที่สุดผ่านพ้นจุดต่ำสุดไปแล้ว ในไตรมาส 4 กำไรจะพลิกขึ้นมาเติบโตแรงสูงสุดของปี
จากงานที่กลับมาส่งมอบทันตามกำหนดการและเตาก็กลับมาผลิตเต็มที่  โดยคาดหมายว่าในไตรมาส 4 กำไรจะโตกว่าไตรมาส 3 ไม่น้อยกว่า 150% เลยอ่ะ  ส่วนปี 59 ก็ยังเติบโตอีกเกือบ 30% วางเป้าพื้นฐานไว้ 9.5 บาท สูงกว่าราคากระดานกว่า 75% ไม่ใช่เล่นๆ ละนะ 
ทั้งนี้นักวิเคราะห์ประเมินว่าเป็นเพราะว่ากำลังการผลิตกลับมา และออเดอร์ต่างๆ เป็นไปตามเป้าหมาย นอกจากนี้ยังลุ้นได้ออเดอร์งานสร้างเตาเผาปูนในต่างประเทศเพิ่มเติมอีกด้วย
กราฟ SUTHA ลงมาแตะ 5 บาทกว่า 10 ครั้งในรอบ 4 สัปดาห์ และดีดตัวกลับทุกครั้งไป จึงเป็นแนวรับที่แข็งแรง อีกทั้งเกิด Superoversold ใน Stoch จึงสนับสนุนว่าราคาหุ้นต่ำเกินไปเป็นจังหวะของการทยอยเก็บหุ้นจริงจัง โดยโอกาสดีดตัวน่าจะเกิดเร็วๆ นี้มีแนวการเด้งไปยัง 6 บาทอย่างน้อย แนะนำซื้อสะสมใจเย็น  